Document ID: /roh_data/filtered/fineweb-2-filterrobots_roh.jsonl.gz/26753

Kantonsbibliothek
Biblioteca chantunala
Biblioteca cantonale
En sia funcziun sco biblioteca dal chantun ademplescha la biblioteca chantunala dal Grischun sia incarica da collecziunar chaussas regiunalas, q.v.d. litteratura davart il chantun Grischun, d'auturas grischunas sco er tut las publicaziuns che vegnan edidas en il Grischun.
En sia funcziun sco biblioteca dal chantun collecziunescha ella plinavant las publicaziuns uffizialas che vegnan edidas en il Grischun d'autoritads, da posts da servetsch e d'instituziuns dal chantun sco er da vischnancas, da corporaziuns da vischnancas e d'autras corporaziuns, d'autras instituziuns e d'autras fundaziuns da dretg public ch'èn suttamessas a la surveglianza dal chantun.
En l'artitgel 3 lit. a da l'ordinaziun davart la biblioteca chantunala dal Grischun è questa incumbensa speziala franca sco incumbensa "da rimnar, d'avrir, da mantegnair e d'intermediar sco biblioteca d'archiv mediums che han ina relaziun cun il Grischun".
En il sectur da las retica, da las publicaziuns en rumantsch e davart il rumantsch e da las publicaziuns en talian grischun e davart il talian grischun vegn pervia da quai avisada ina collecziun cumpletta.
La concepziun da l'effectiv da la biblioteca chantunala dal Grischun é selectiva. I vegn empruvà d'esser cumplet mo cun ademplir l'incumbensa da collecziunar chaussas regiunalas (reticas).
L'intensitad da collecziun sa lascha repartir en quatter differents nivels: